ПАСТАНОВА САВЕТА МІНІСТРАЎ РЭСПУБЛІКІ БЕЛАРУСЬ

13 мая 2022 г. № 295

Аб змяненні пастаноў Савета Міністраў Рэспублікі Беларусь ад 10 студзеня 2009 г. № 18 і ад 11 чэрвеня 2011 г. № 759

Савет Міністраў Рэспублікі Беларусь ПАСТАНАЎЛЯЕ:

1. Унесці змяненні ў наступныя пастановы Савета Міністраў Рэспублікі Беларусь:

1.1. у пастанове Савета Міністраў Рэспублікі Беларусь ад 10 студзеня 2009 г. № 18 «Аб Ганаровай грамаце Савета Міністраў Рэспублікі Беларусь»:

у прэамбуле словы «У адпаведнасці з артыкулам 37 Закона Рэспублікі Беларусь ад 23 ліпеня 2008 года» замяніць словамі «На падставе часткі трэцяй артыкула 37 Закона Рэспублікі Беларусь ад 23 ліпеня 2008 г. № 424-З»;

пункт 1 выкласці ў наступнай рэдакцыі:

«1. Зацвердзіць:

Палажэнне аб Ганаровай грамаце Савета Міністраў Рэспублікі Беларусь (прыкладаецца);

апісанне Ганаровай граматы Савета Міністраў Рэспублікі Беларусь (прыкладаецца).»;

дапоўніць пастанову апісаннем Ганаровай граматы Савета Міністраў Рэспублікі Беларусь (прыкладаецца);

у Палажэнні аб Ганаровай грамаце Савета Міністраў Рэспублікі Беларусь, зацверджаным гэтай пастановай:

у пункце 5 словы «Канстытуцыйнага Суда» і «Вярхоўнага Суда» замяніць адпаведна словамі «Канстытуцыйнага Суда Рэспублікі Беларусь» і «Вярхоўнага Суда Рэспублікі Беларусь»;

частку чацвёртую пункта 8 пасля слова «пячаткамі» дапоўніць словамі «(пры іх наяўнасці)»;

у дадатку 1 да гэтага Палажэння:

пункт 1 пасля слова «бацьку» дапоўніць словамі «(калі такое маецца)»;

у пункце 10:

пасля слова «ініцыялы» дапоўніць пункт словамі «(ініцыял уласнага імя)»;

словы «М.П.» замяніць словамі «М.П.\*»;

дапоўніць пункт падтэкставай заўвагай наступнага зместу:

«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Пры яе наяўнасці.»;

пункт 11 пасля слова «ініцыялы» дапоўніць словамі «(ініцыял уласнага імя)»;

у дадатку 2 да гэтага Палажэння:

у пункце 3:

пасля слова «ініцыялы» дапоўніць пункт словамі «(ініцыял уласнага імя)»;

словы «М.П.» замяніць словамі «М.П.\*»;

дапоўніць пункт падтэкставай заўвагай наступнага зместу:

«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Пры яе наяўнасці.»;

пункт 4 пасля слова «ініцыялы» дапоўніць словамі «(ініцыял уласнага імя)»;

1.2. у пастанове Савета Міністраў Рэспублікі Беларусь ад 11 чэрвеня 2011 г. № 759 «Аб Падзяцы Прэм’ер-міністра Рэспублікі Беларусь і Падзячным пісьме Прэм’ер-міністра Рэспублікі Беларусь»:

з назвы словы «і Падзячным пісьме Прэм’ер-міністра Рэспублікі Беларусь» выключыць;

пункт 1 выкласці ў наступнай рэдакцыі:

«1. Зацвердзіць:

Палажэнне аб аб’яўленні Падзякі Прэм’ер-міністра Рэспублікі Беларусь (прыкладаецца);

апісанне спецыяльнага ліста аб аб’яўленні Падзякі Прэм’ер-міністра Рэспублікі Беларусь (прыкладаецца).»;

дапоўніць пастанову апісаннем спецыяльнага ліста аб аб’яўленні Падзякі Прэм’ер-міністра Рэспублікі Беларусь (прыкладаецца);

у Палажэнні аб аб’яўленні Падзякі Прэм’ер-міністра Рэспублікі Беларусь, зацверджаным гэтай пастановай:

у дадатку 1 да гэтага Палажэння:

пункт 1 пасля слова «бацьку» дапоўніць словамі «(калі такое маецца)»;

пасля слова «ініцыялы» дапоўніць дадатак словамі «(ініцыял уласнага імя)»;

словы «М.П.» замяніць словамі «М.П.\*»;

дапоўніць дадатак падтэкставай заўвагай наступнага зместу:

«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Пры яе наяўнасці.»;

у дадатку 2 да гэтага Палажэння:

пасля слова «ініцыялы» дапоўніць дадатак словамі «(ініцыял уласнага імя)»;

словы «М.П.» замяніць словамі «М.П.\*»;

дапоўніць дадатак падтэкставай заўвагай наступнага зместу:

«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Пры яе наяўнасці.».

2. Прызнаць страціўшай сілу пастанову Савета Міністраў Рэспублікі Беларусь ад 17 мая 2004 г. № 575 «Об утверждении описания Почетной грамоты Совета Министров Республики Беларусь».

3. Вызначыць, што ўзнагароджанне Ганаровай граматай Савета Міністраў Рэспублікі Беларусь і ўручэнне спецыяльнага ліста аб аб’яўленні Падзякі Прэм’ер-міністра Рэспублікі Беларусь новага ўзору ажыццяўляюцца пасля выкарыстання бланкаў указаных Ганаровай граматы і спецыяльнага ліста ўзору, устаноўленага да ўступлення ў сілу дадзенай пастановы.

4. Дадзеная пастанова ўступае ў сілу пасля яе афіцыйнага апублікавання.

|  |  |
| --- | --- |
| Прэм’ер-міністр Рэспублікі Беларусь | Р.Галоўчэнка |

|  |  |
| --- | --- |
|   | ЗАЦВЕРДЖАНАПастанова Савета МіністраўРэспублікі Беларусь10.01.2009 № 18(у рэдакцыі пастановы Савета Міністраў Рэспублікі Беларусь13.05.2022 № 295) |

АПІСАННЕ
Ганаровай граматы Савета Міністраў Рэспублікі Беларусь

1. Ганаровая грамата Савета Міністраў Рэспублікі Беларусь (далей – Ганаровая грамата) уяўляе сабой папяровы ліст белага колеру шчыльнасцю 280 г/кв. м памерам 297 х 400 мм.

2. Па знешняму краю Ганаровай граматы размешчана паласа шырынёй 12 мм у выглядзе беларускага арнаменту залаціста-охрыстага колеру са знешнім перыметрам 285 х 383 мм і ўнутраным – 260 х 359 мм.

3. На Ганаровай грамаце ў цэнтры верхняй часткі на адлегласці 21 мм ад знешняга краю знаходзіцца Дзяржаўны герб Рэспублікі Беларусь памерам 35 x 35 мм.

4. Ніжэй відарыса Дзяржаўнага герба Рэспублікі Беларусь на адлегласці 4 мм размешчаны надпіс залатога колеру ў тры радкі «ГАНАРОВАЯ ГРАМАТА САВЕТА МІНІСТРАЎ РЭСПУБЛІКІ БЕЛАРУСЬ». Вышыня літар – 12 мм (слова «ГАНАРОВАЯ»), 18 мм (слова «ГРАМАТА»), 7 мм (словы «САВЕТА МІНІСТРАЎ РЭСПУБЛІКІ БЕЛАРУСЬ»).

5. На адлегласці 20 мм ад радка са словамі «САВЕТА МІНІСТРАЎ РЭСПУБЛІКІ БЕЛАРУСЬ» размяшчаецца тэкст аб узнагароджанні, які наносіцца друкарскім спосабам (вышыня літар – 3 мм). Ніжэй на адлегласці 15 мм друкарскім спосабам указваюцца ў два радкі прозвішча асобы, якая ўзнагароджваецца Ганаровай граматай (вышыня літар – 6 мм), уласнае імя і імя па бацьку (калі такое маецца) (вышыня літар – 4,5 мм).

6. У ніжняй трэці часткі Ганаровай граматы на адлегласці 55 мм ад ніжняга краю знаходзіцца выява Дома Урада на фоне светла-блакітнага колеру.

7. У ніжняй частцы Ганаровай граматы з левага боку літарамі залацістага колеру ў два радкі ўказваюцца словы «Прэм’ер-міністр Рэспублікі Беларусь» або асоба, якая выконвае абавязкі Прэм’ер-міністра Рэспублікі Беларусь (вышыня літар – 3 мм). З правага боку друкарскім спосабам размяшчаюцца ініцыялы і прозвішча Прэм’ер-міністра Рэспублікі Беларусь або асобы, якая выконвае абавязкі Прэм’ер-міністра Рэспублікі Беларусь (вышыня літар – 3 мм).

8. З левага боку пад назвай пасады асобы, якая падпісала Ганаровую грамату, указваюцца друкарскім спосабам у два радкі дата пастановы Савета Міністраў Рэспублікі Беларусь аб узнагароджанні Ганаровай граматай і словы «г. Мінск» (вышыня літар – 2 мм).

9. Ганаровая грамата змяшчаецца ў металічную рамку са шклом памерам 320 х 420 мм і прымацоўваецца да яе кранштэйнамі.

|  |  |
| --- | --- |
|   | ЗАЦВЕРДЖАНАПастанова Савета МіністраўРэспублікі Беларусь11.06.2011 № 759(у рэдакцыі пастановы Савета Міністраў Рэспублікі Беларусь13.05.2022 № 295) |

АПІСАННЕ
спецыяльнага ліста аб аб’яўленні Падзякі Прэм’ер-міністра Рэспублікі Беларусь

1. Спецыяльны ліст аб аб’яўленні Падзякі Прэм’ер-міністра Рэспублікі Беларусь (далей – Падзяка) уяўляе сабой папяровы ліст белага колеру шчыльнасцю 280 г/кв. м памерам 297 х 210 мм.

2. Па знешняму краю Падзякі размешчана паласа шырынёй 8 мм у выглядзе беларускага арнаменту шэрага колеру са знешнім перыметрам 282 х 196 мм і ўнутраным – 265 х 179 мм.

3. На Падзяцы ў цэнтры верхняй часткі на адлегласці 18 мм ад знешняга краю знаходзіцца Дзяржаўны герб Рэспублікі Беларусь памерам 25 x 25 мм.

4. Ніжэй відарыса Дзяржаўнага герба Рэспублікі Беларусь на адлегласці 4 мм размешчаны надпіс шэрага колеру ў тры радкі «ПАДЗЯКА ПРЭМ’ЕР-МІНІСТРА РЭСПУБЛІКІ БЕЛАРУСЬ». Вышыня літар – 13 мм (слова «ПАДЗЯКА»), 5 мм (словы «ПРЭМ’ЕР-МІНІСТРА» і «РЭСПУБЛІКІ БЕЛАРУСЬ»).

5. На адлегласці 28 мм ад радка са словамі «РЭСПУБЛІКІ БЕЛАРУСЬ» размяшчаецца тэкст аб узнагароджанні, які наносіцца друкарскім спосабам (вышыня літар – 3 мм). Ніжэй на адлегласці 10 мм друкарскім спосабам указваюцца ў два радкі прозвішча асобы, якой аб’яўляецца Падзяка (вышыня літар – 6 мм), уласнае імя і імя па бацьку (калі такое маецца) (вышыня літар – 4 мм).

6. У ніжняй трэці часткі Падзякі на адлегласці 30 мм ад ніжняга краю знаходзіцца выява Дома Урада на фоне светла-блакітнага колеру.

7. У ніжняй частцы Падзякі з левага боку літарамі шэрага колеру ў два радкі размешчаны словы «Прэм’ер-міністр Рэспублікі Беларусь» (вышыня літар – 2 мм), з правага боку – друкарскім спосабам ініцыялы і прозвішча Прэм’ер-міністра Рэспублікі Беларусь (вышыня літар – 2 мм).

8. З левага боку пад словамі «Прэм’ер-міністр Рэспублікі Беларусь» друкарскім спосабам указваецца дата распараджэння Прэм’ер-міністра Рэспублікі Беларусь аб аб’яўленні Падзякі (вышыня літар – 2 мм).

9. Падзяка змяшчаецца ў металічную рамку са шклом памерам 320 х 430 мм і прымацоўваецца да яе кранштэйнамі.